LEZZAYER TAMANAƔT- Anmazul uneɣlaf n temḥaddit taɣelnawt, amḍebbeṛ amuqṛan n Yigen aɣelnaw aɣerfan, ajiniṛal n tfekka taserdasant, Ahmed Gaid Salah, yules-d ass n ttlata di Tamnɣest, deg wass wis kṛaḍ n tirza-ines di temnaḍt taserdasant tis seddis, lebɣi n temḍebbṛa n yigen aɣelnaw aɣerfan akken ad yebnu igen « yeqqwan, atrayan d wegmayan », id-iwekked yiwen n wulɣu n temḥaddit taɣelnawt.
Lawan uselwi-ines n yiwet n temlilit deg wadeg n temnaḍt tis seddis, i ḥeḍṛen yemḍebbṛen imuqṛanen n temnaḍt, imḍebbṛen n tamiwin timesgawiyin d yemḍebbṛen-nsen akk d yemḍebbṛen n tferdisin daɣen mi yesla i yiwet n temsikent yerzan addad n temnaḍt s umata, id-iqeddem wemḍebbeṛ n temnaḍt, id-ḍeffṛen yemḍebbṛen n yeḥricen imesgawiyen d wid yerzan imḍebbṛen iɣellisanen, ajiniṛal n tfekka taserdasant yenna-d ameslay anda d-yebder u yules awekked ɣef "wazal iwatan" n tferdisin yettwafesren di tlisa n tmurt.
kab_Latn kab_Latn